CELEX: 32014R0310
Language: sl
Date: 2014-03-25 00:00:00
Title: Izvedbena uredba Komisije (EU) št. 310/2014 z dne 25. marca 2014 o uvrstitvi določenega blaga v kombinirano nomenklaturo

27.3.2014   
            
            
               SL
            
            
               Uradni list Evropske unije
            
            
               L 91/10
            
         
      IZVEDBENA UREDBA KOMISIJE (EU) št. 310/2014
   z dne 25. marca 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. marca 2014
      
         
            Za Komisijo V imenu predsednika
         
         Algirdas ŠEMETA
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Barvni monitor z zaslonom iz tekočih kristalov (LCD), z diagonalo zaslona približno 48 cm (19 palcev), z merami približno 46 × 37 × 21 cm in:
                  
                              —
                           
                           
                              izvorno ločljivostjo 1 440 × 900 slikovnih pik,
                           
                        
                              —
                           
                           
                              podprtimi ločljivostmi: 640 × 480, 800 × 600, 1 024 × 768 in 1 280 × 1 024 slikovnih pik,
                           
                        
                              —
                           
                           
                              razmerjem prikaza 16: 10,
                           
                        
                              —
                           
                           
                              velikostjo slikovnih pik 0,285 mm,
                           
                        
                              —
                           
                           
                              svetlostjo 300 cd/m2,
                           
                        
                              —
                           
                           
                              kontrastom 500: 1,
                           
                        
                              —
                           
                           
                              odzivnim časom 8 ms,
                           
                        
                              —
                           
                           
                              dvema zvočnikoma,
                           
                        
                              —
                           
                           
                              stikali za vklop/izklop in upravljanje.
                           
                        Opremljen je z naslednjimi vmesniki:
                  
                              —
                           
                           
                              DVI-D,
                           
                        
                              —
                           
                           
                              dvema vmesnikoma VGA.
                           
                        Monitor ima stojalo z nagibnim mehanizmom.
                  Namenjen je uporabi s stroji za avtomatsko obdelavo podatkov (AOP).
               
               
                  8528 51 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8528 in 8528 51 00.
                  Zaradi svojih objektivnih značilnosti, kot so ločljivost, podprte ločljivosti, razmerje prikaza, velikost slikovne pike, ki je primerna za daljše gledanje od blizu, svetlost, vmesniki, ki se običajno uporabljajo v sistemih za AOP, in nagibni mehanizem, monitor šteje za izdelek, ki se izključno ali večinoma uporablja v sistemu za AOP s tarifno številko 8471.
                  Monitor je zato treba uvrstiti pod oznako KN 8528 51 00 – drugi monitorji, namenjeni samo ali zlasti uporabi v stroju za avtomatsko obdelavo podatkov s tarifno številko 8471.